gu en et en en en en en en gu en en gu en gu en gu en gu en gu gu en gu en gu en gu en gu en gu en gu en en en en en gu gu en gu gu en gu gu en en gu gu en en en gu gu en la gu en en en en gu gu gu en en la gu gu en en gu gu gu en en en en en gu en gu en gu gu es es en tr en en gu en en de en en gu gu gu gu gu en en en sw en es en
સાર્થક જલસો [Saarthak Jalso] | Saarthak Prakashan
‘સાર્થક જલસો’ એટલે ગુજરાતી વાચનમાં નવો ચીલો પાડનારું અર્ધવાર્ષિક મેગેઝીન.
રસાળ પણ છીછરી નહીં, મનોરંજક પણ ચીલાચાલુ નહીં, અભ્યાસપૂર્ણ પણ માસ્તરીયા નહીં, ઊંડાણભરી પણ શુષ્ક નહીં, સાહિત્યિક પણ પાંડિત્યપૂર્ણ નહીં, વર્તમાન સાથે નાતો ધરાવતી પણ છાપાળવી નહીં- એવી વાચનસામગ્રીનો સંચય એટલે ‘સાર્થક જલસો.’
ગુજરાતી વાચકોને બીજે ભાગ્યે જ વાંચવા મળે એવાં, તેમને વાંચવાં ગમે એવાં અને કેટલાંક તેમણે વાંચવાં જોઇએ એવાં ચુનંદા લખાણ, ચુસ્ત સંપાદન સાથે ’સાર્થક જલસો’માં પ્રગટ થાય છે. તેમાં છપાતાં લખાણનું મૂલ્ય લેખકના નામ કે લેખની લંબાઇ પરથી નહીં, માત્ર તેની ગુણવત્તાના આધારે નક્કી થાય છે.
આ દાવો નહીં, ’સાર્થક જલસો’ના અત્યાર સુધીના અંકની હકીકત છે.
સાર્થક જલસો-૧૦ : વાચનસમૃદ્ધિનું સાતત્ય
‘સાર્થક જલસો’નો એકાદ અંક પણ જેમણે જોયો હોય, તે વાચકો જાણે છે કે ‘સાર્થક જલસો’ તેની વાચનસામગ્રીથી બાકીનાં બધાં ગુજરાતી મેગેઝીન કરતાં અલગ તરી આવે છે. ગુજરાતીમાં ભાગ્યે જ વાંચવા મળે એવા અને એટલા વિષયો પરનાં લખાણ જહેમતપૂર્વક ‘સાર્થક જલસો’માં પ્રગટ થાય છે. તેના અત્યાર સુધીના નવ અંકમાં ૨૦ વર્ષથી માંડીને ૮૦ વર્ષ સુધીના, જાણીતા-અજાણ્યા લેખકોના માતબર લેખ છપાયા છે. દર વર્ષે મે અને ઓક્ટોબર મહિનામાં (દિવાળી પહેલાં) સાર્થક જલસોના અંક નિયમિત રીતે પ્રગટ થતા રહ્યા છે. એ જ સિલસિલામાં પ્રગટ થયેલો તેનો દસમો અંક પણ અગાઉની અંકો જેટલી જ સમૃદ્ધ, છતાં પ્રકારની રીતે તેના કરતાં જુદી વાચનસામગ્રી સાથે પ્રગટ થઈ ચૂક્યો છે.
ગુજરાતીમાં જ્ઞાનવિજ્ઞાનના સાહિત્યની પરંપરા કેવી છે? તેનો વિગતવાર અને કાયમી સંદર્ભ તરીકે ઉપયોગી બની રહે એવો સમૃદ્ધ-સચિત્ર લેખ સાર્થક જલસો-૧૦માં ડો. સુશ્રુત પટેલે લખ્યો છે. દક્ષિણ આફ્રિકામાં ગાંધીજીના વિશ્વાસુ સાથીદાર સુરેન્દ્રરાય મેઢના જીવનમાં મધ્યાહ્ન ઉપરાંત સૂર્યાસ્તનાં વર્ષ કેવાં ગયાં, તેનું હૃદયસ્પર્શી આલેખન પિયુષ પંડ્યાએ કર્યું છે.
બકોર પટેલ, હાથીશંકર ધમધમીઆ, ભગાભાઈ જેવાં અનેક પાત્રો ગુજરાતી બાળસાહિત્યમાં અમર બની ચૂક્યાં છે. પણ તેના લેખક હરિપ્રસાદ વ્યાસ વિશે ભાગ્યે જ કશી જાણકારી ઉપલબ્ધ છે. ફક્ત બાળસાહિત્યમાં જ નહીં, હાસ્યલેખનમાં પણ માતબર પ્રદાન ધરાવતા હરિપ્રસાદ વ્યાસ વિશેનો આટલો વિગતવાર લેખ કદાચ પહેલી વાર જ પ્રગટ થઈ રહ્યો છે. તેમાં ઉર્વીશ કોઠારીએ હરિપ્રસાદ વ્યાસનાં કુટુંબીજનો પાસેથી ઘણી ઉપયોગી અને અજાણી માહિતી તથા તસવીરો મેળવી છે. ગુજરાતમાં રેડિકલ હ્યુમેનિસ્ટ તરીકે જાણીતા અને ‘માનવવાદ’ સામયિકના તંત્રી બિપીન શ્રોફે ચારેક દાયકા પહેલાંના એક વિશિષ્ટ પ્રયોગની યાદ તાજી કરી છે, જેમાં ખેતી, ખેડૂતો, ધીરાણ, માનવીય મૂલ્યો અને સામાજિક બદલાવ જેવાં અનેક પાસાં સંકળાયેલાં હતાં.
ગાંધીવાદીઓના અવનવા પ્રકાર, તેમની પ્રતિબદ્ધતા અને દંભ, કામગીરી અને દેખાડો–આવા અનેક વિરોધાભાસો વિશે કદાચ પહેલું આધારભૂત અને અંદરના કહેવાય એવા માણસે કરેલું મૂલ્યાંકન એટલે સાર્થક જલસો-૧૦માં હસમુખ પટેલનો ગાંધીવાદીઓ વિશેનો સમીક્ષાલેખ. ગંભીર સમીક્ષા અને હળવા પ્રસંગોથી ભરપૂર એવો આ લેખ સમભાવપૂર્વકની ટીકાનો અને અહોભાવ વગરના આદરનો ઉત્તમ નમૂનો કહી શકાય એવો છે.
રજનીકુમાર પંડ્યાએ તેમની મિત્રકથાનાં કેટલાંક લાગણીઝરતાં પાનાં ખોલ્યાં છે, દીપક સોલિયાએ તેમના હોસ્ટેલના જમાનાના એક મિત્ર સાથે રહેતી વખતે અપાયેલા વચનને યાદ કરીને, સહઅસ્તિત્ત્વનું જુદું જ પાસું ઉજાગર કર્યું છે. બીરેન કોઠારીએ સાવ શરૂઆતના ગાળામાં જીવનમા આવેલા, છવાયેલા અને પછી અદૃશ્ય થયેલા એક પાત્રની વાર્તા લાગે એવી સત્યઘટના આલેખી છે.
આરતી નાયરે જનરેશન ગૅપનાં બદલાતાં સમીકરણોને વર્તમાન પેઢીના દૃષ્ટિકોણથી મૂલવ્યાં છે, સલિલ દલાલે ‘અહીં’ અને ‘ત્યાં’ની રસપ્રદ સરખામણી ભરપૂર વ્યાજસ્તુતિ સાથે કરી છે, કાર્તિકેય ભટ્ટે અર્થશાસ્ત્રનાં પાયાના કેટલાક સિદ્ધાંતોની સરળ સમજૂતી આપી છે, માર્ગી પરીખે ઓફિસમાં થતા સેક્સ્યુઅલ હેરેસમેન્ટ (કામુકતાપ્રેરિત સતામણી)નાં અનેક પાસાં ચર્ચ્યાં છે અને આશિષ કક્કડે ચાનું વિશ્વ ઉઘાડી આપ્યું છે. રાજેન્દ્ર પારેખે ‘મરીઝ’ના કેટલાક શેરની પેરડી કરી છે.
‘સાર્થક જલસો’ ની યાત્રામાં દસનો આંકડો નાનો લાગે, પણ અર્ધસાપ્તાહિક માટે એ લાગે છે એટલો નાનો નથી. હજુ ગુજરાતીમાં ઘણી અનોખી વાચનસામગ્રી ‘સાર્થક જલસો’ની રાહ જુએ છે, એવી દૃઢ પ્રતીતિ સાથે ઘણું આગળ જવાનું છે.
છૂટક નકલ : ₹ 70 (Hard Copy) (Shipping Free)
છૂટક નકલ : કિંમત રૂ. 70 (Shipping Free)
છૂટક નકલ : કિંમત રૂ. 70 (Shipping Free)
છૂટક નકલ : કિંમત રૂ. 70 (Shipping Free)
છૂટક નકલ : કિંમત રૂ. ૫૦ (પોસ્ટેજ રૂ.૨૦ અલગ)
છૂટક નકલ : કિંમત રૂ. ૫૦ (પોસ્ટેજ રૂ.૨૦ અલગ)
છૂટક નકલ : કિંમત રૂ. ૫૦ (પોસ્ટેજ રૂ.૨૦ અલગ)
છૂટક નકલ : કિંમત રૂ. ૫૦ (પોસ્ટેજ રૂ.૨૦ અલગ)
છૂટક નકલ : કિંમત રૂ. ૫૦ (પોસ્ટેજ રૂ.૨૦ અલગ)
નકલો (આઉટ ઓફ સ્ટોક)
જાહેર પુસ્તકાલયોમાં વાચનનો જલસો
નક્કર અને ગુણવત્તાસભર વાચનના પ્રસારમાં મદદરૂપ થવા ઇચ્છતા વાચનપ્રેમીઓ પોતાના તરફથી કે પોતાના સ્નેહી- દિવંગત સ્વજનની સ્મૃતિમાં ગુજરાતનાં જાહેરપુસ્તકાલયોમાં ’સાર્થક જલસો’ની નકલો ભેટ મોકલી શકે છે. નકલો મોકલવાનો વહીવટ, નકલોમાં ઉઘડતા પાને મોકલનારના નામનું સ્ટીકર અને નકલોનું પોસ્ટેજ ખર્ચ (નકલ દીઠ રૂ.૨૦) સાર્થક પ્રકાશન ભોગવશે. વાચકોના ઉમળકાભર્યા સહકારથી ’સાર્થક જલસો’ના એપ્રિલ, ૨૦૧૪ના અંકની એક હજારથી પણ વધુ નકલો આ રીતે ગુજરાતનાં જાહેર પુસ્તકાલયોમાં મોકલી શકાઇ હતી.
વધુ વિગતો માટે spguj2013@gmail.com પર અથવા (M) +91 98252 90796 પર સંપર્ક કરવા વિનંતી
સાર્થક પ્રકાશન ગુજરાતી લેખન-પત્રકારત્વ ક્ષેત્રે આગવી મુદ્રા ધરાવતા ત્રણ મિત્રો દીપક સોલિયા, ઉર્વીશ કોઠારી અને ધૈવત ત્રિવેદીની સહિયારી વ્યાવસાયિક પ્રકાશન સંસ્થા છે. સારા વાચનની ભૂખ સંતોષવી અને સુરુચિ પોષવી- ઘડવી એ સાર્થક પ્રકાશનનો મુખ્ય આશય છે.
Saarthak Prakshan is a publication initiative by reputed Gujarati writers-columnists Dipak Soliya, Urvish Kothari & Dhaivat Trivedi. It aims to publish quality books in Gujarati and in English too.
Follow us on Facebook
Hit Counter provided by orange county divorce attorney
૩, રામવન, નિર્માણ હાઇસ્કૂલ પાસે,
3, Ramvan, Nr. Nirman High School,
© Copyright 2014 - Saarthak Prakashan. Website Developed by The Golden Bird